شباب عالم

شباب عالم (پیدائش: 15 اگست 1984ء) ایک بھارتی مصنف، ماہر تعلیم، طنز نگار  اور اردو و ہندی زبان کے شاعر  ہیں۔ انھوں نے گرامین مکت ودھیالیہ شکشا سنستھان  اور فرسٹ ایڈ کونسل آف انڈیا کو قائم کیا اور آخر الذکر کے صدر ہیں۔2018ء میں ان کو میزان تعلیمی خدمات ایوارڈ سے نوازا گیا تھا۔

سوانح
شباب عالم 15 اگست 1984ء کو مظفر نگر، اتر پردیش  میں پیدا ہوئے۔ انھوں نے ابتدائی تعلیم اپنے علاقہ میں حاصل کی، پھر اعلیٰ تعلیم کے لیے میرٹھ کا سفر کیا اور جغرافیہ میں بی۔اے کیا۔ اس کے بعد انھوں نے ایم۔اے، ایم۔بی۔اے اور پی۔ایچ۔ڈی کی ڈگریاں حاصل کیں۔ انھوں نے نواز دیوبندی سے اردو شاعری پڑھی۔

عالم نے ہندی زبان میں کئی غزلیں اور نظمیں لکھی ہیں۔ انھوں نے 2015ء میں گرامین مکت ودھیالیہ شکشا سنستھان کے نام سے ایک ادارہ قائم کیا، جو نیشنل انسٹی ٹیوٹ آف اوپن اسکولنگ کی طرح ایک اوپن تعلیمی بورڈ ہے۔  اس ادارہ کو 2020ء میں بیسٹ ڈسٹینس لرننگ سینٹر ایوارڈ سے نوازا گیا تھا۔ 2017ء میں انھوں نے بھارت میں بنیادی طبی تعلیم کو فروغ دینے کے لیے فرسٹ ایڈ کونسل آف انڈیا کے نام سے شاہدرہ، دہلی میں ایک دوسرے ادارہ کی بنیاد رکھی،  جس کے وہ خود صدر بھی ہیں۔

عالم کی کئی ایک کتابیں بھارت کی کچھ جامعات میں داخلنصاب ہیں۔  2018ء میں ان کو میزان تعلیمی خدمات ایوارڈ سے نوازا گیا تھا۔

حوالہ جات

حوالہ جات

کتابیات
 
 

بقید حیات شخصیات
مظفر نگر کی شخصیات
بھارتی اردو شعرا
بھارتی مصنفین
ہندی شعرا
ویکی ڈیٹا سے مطابقت رکھنے والی مختصر تفصیل